
Parathënie 


Artur Shopenhauer lindi në Dantzig më 
22 shkurt të vitit 1788 dhe vdiq në Frankfurt më 
21 shtator të 1860-tës. I ati ishte bankier i pasur, 
kurse e ëma Johana, shkrimtare (autore e shumë 
veprave letrare ndër të cilat më me sukses ishte 
romani “Gabriel”). I jati donte që Arturi të 
studionte për ekonomi tregëtare, por djali u 
tërhoq më tepër nga e ëma. Pas vdekjes së babait 
ai studioi shkencat e natyrës, histori dhe filizofi 
në universitetet e qyteteve Gottinga, Berlin dhe 
Jena. Në 1811 ndoqi leksionet e Fihtes por nuk 
ishte entuziast për teoritë idealiste paskantiane 
të cilat pasi studioi Kantin, i kritikoi në veprën 
“Kritikë e filozofisë Kantiane”. Pasi mbaroi 
studimet filloi të japë mësim në Universitetin e 
Berlinit nga viti 1820 - 1831. Në vitin 1820 botoi 
librin e famshëm “Bota si vullnet dhe paraqitje”. 
Por si mësimdhënës nuk pati sukses, studentët 
i iknin nga leksionet për të dëgjuar Hegelin që 
në atë kohë ishte në kulmin e famës. Ndoshta 
prej kësaj lindi edhe sulmi i tij kundër metodës 

që u shpreh në veprën 
“Filozofia e universiteteve” të cilën s botoi mbasi 
u largua nga Berlini në vilin 1832. Shopenhaueri 
studioi Platonin, ai U mbështet në mendimin 
filozofik grek e kryesisht në atë pasaristotelian, 
Është autor i shumë veprave ndër të cilat 
kryesore janë: “Morali dhe feja”, “Kritikë filozofisë 
kantiane”, “Bota si vullnet dhe paraqitje”, “Rreth 
rrënjës katërfishe të parimit të arsyes së 
mjaftueshme” etj. Filozofia e Shopenhauerit për 
shumë kohë u bë modë. Ajo ishte trualli që 
përgatiti Niçen. Pamja e botës për të është plot 
vuajtje e hidhërim. Njeriu si çdo gjë tjetër është 
shprehje e viktimë e vullnetit. Dhe mendimi i tij 
mbeti pesimist megjithëse ishte në kontrast me 
jetën e mirë që bënte. Në përcaktimin e kohës 
Shopenhaueri mbeti një letrar për stilin dhe 
filozof për mendimin: dhe në të dyja i famshëm. 

Libri që po i japim sot në dorë lexuesit 
është një përzgjedhje e mendimeve të shprehura 
nga filozofi i madh në vepra të ndryshme të ndara 
sipas temave që po botojmë. 


së Fihtes dhe Hegelit 


G 


Hyrje 


Aristoteli ka të drejtë kur i ndan të mirat e 
jetës në tri klasë: 

1 - Që na vijnë nga jashtë 

2 - Të shpirtit 

3 - Të trupit. 


Së pari duhet theksuar se Është gjendja 
jonë e brendshme e përhershme që ndikon me 
forcë të madhe në këndvështrimin tonë ndaj 
realitetit. Kështu për një njeri me natyrë 
melankolike një ngjarje është tragjike, për një 
tjetër më pak të ndjeshëm po kjo ngjarje është 
vetëm një konflikt interesant, kurse për një shpirt 
të pandjeshëm e gjithë kjo është një gjë pa 
kuptim. 

Çdo gjë për t'u njohur e për t'u shijuar ka 
nevojë për dy gjëra kryesore: Objektin dhe 
Subjektin. Kështu, kur objekti është një: dhe 
kemi subjekte të ndryshëm, pra njerëz me botë 
të brendshme të ndryshme, atëhere për sytë € 
tyre një veprim a ngjarje ka për t'u dukur 1 
ndryshëm. 


ra 


Shëndeti është clementi i parë dhe më i 
rëndësishëm i lumturisë. Kjo është aq e vërtetë 
saqë edhe një lypës me shëndet të mirë është 
më i lumtur se sa një mbret shëndetlig. Një 
natyrë e urtë, e qeshur, e plot shëndet, një 
mendje e mprehtë, një vullnet i fortë, e një 
ndërgjegje e kulluar janë virtyte që nuk mund t'i 
fitojmë kurrë me anë të pozitës ose pasurisë. 
Metrodorus, nxënësi 1 filozofit grek Epikurus 
shkruan: “Lumturia që fitojmë nga vetja është 
më e madhe se sa ajo që fitojmë nga rrethi ynë”. 
Kurse Sokrati, duke folur për sendet e luksit e 
pasurinë thotë: “Shumë sende ka në këtë botë, 
por mua nuk më hyjnë në punë”. 

. Gjëja kryesore për lumturinë pas shëndetit 
është personaliteti ynë. Ai është i qëndrueshëm. 
Edhe kur e plotfuqishmja, KOHA, vjen e kërkon 
të drejtat e veta dhe përpara saj të gjitha të mirat 
shëndetësore dhe mendore fillojnë e humbasin, 
karakteri moral mbetet. Sepse ç'është lëndore 
dhe e jashtme mund të fitohet, kurse subjektivja 
nuk është në dorën tonë për ta fituar, por jepet 
prej një fuqie të mbinatyrshme, ajo mbetet për 
gjithë jetën e pandryshuar. Kështu “fati, siç thotë 
Gëte, 1 është caktuar çdo njeriu në orën e lindjes 
në një mënyrë që mund të zhvillohet vetëm në 
ato drejtime të caktuara për të”. Ajo që mbetet 
për tu nxjerrë me anë të fuqisë sonë është të 
përfitojmë prej virtyteve personale që zotërojmë 
dhe të marrim ato drejtime që na përshtaten. 
Mendo një njeri të paisur me fuqinë e Herkulit 
që të jetë i shtrënguar të bëjë p.sh. punëdore 

duke lënë të papërdoruara aftësitë e tij. Ky njeri 
nuk do të ndjejë kurrë lumturi. Edhe më 1 keq 
do të ishte fati i atij që është i paisur me fuqi të 
madhe intelekti që nuk mund ta verë në punë. 
Pra duhet të tregohemi të kujdesshëm, të mos 
ecim symbyllur e të merremi me punë që nuk i 
përshtaten vetive tona se sakrifikojmë lumturinë. 

Pasuria përtej plotësimit të nevojave 
natyrale dhe të domosdoshme në kuptimin e 
vërtetë të fjalës nuk do t'i shërbente lumturisë 
sonë përkundrazi, ajo € cënon atë, se ruajtja dhe 
rregullimi i pasurisë na krijojnë trazime e 
mundime të shumta. Shumë të pasurve u duket 
vetja të mjerë sepse u mungon kultura, dituria 
apo koha për të shijuar jetën. Megjithatë shumica 
e njerëzve punojnë si miza dheu nga mëngjesi 
në darkë për të shtuar florinjtë dhe askujt si bie 
ndër mend të shtojë kulturën, pra të pasurojë 
gjendjen intelektuale, megjithëse kjo e fundit i 
shërben shumë lumturisë. 





DASHURIA DHE GRUAJA 





Dashuria, mjet për të lindur fëmijë 


Çdo prirje për dashuri, nën çdo mbulesë 
fantastike qoftë, në realitet i ka përherë rrënjët e 
saj brenda në ndjenjën natyrale të bashkimit të 
sekseve. Bile dashuria është ndjenja e këtij 
bashkimi, është prirja për shumëzimin dhe 
përjetësimin e racës njerëzore. 

Dashuria luan një rol me rëndësi të madhe 
jo vetëm në drama e romane por në jetën reale 
ku ajo paraqitet me një forcë të barabartë me 
dashurinë për jetën. Ajo thith të gjitha forcat e 
njerëzimit djaloshar duke sjellë në shumë raste 
turbullime të mëdha, duke hutuar e ngatërruar 
deri kokat gjeniale, duke ndërhyrë fshehtazi në 
bisedimet e diplomatëve, duke u fshehur 
ngandonjëherë edhe nëpër çantat e ministrave, 
duke krijuar skandale midis miqve besnikë, duke 
transformuar në viktimë herë shëndetin ose jetën, 
herë pasurinë, nderin dhe lumturinë, duke e 
bërë të ndershmin të çndershëm dhe besnikun 
tradhëtar. 

Po e gjithë kjo përse” Përse dashuria 

turbullon kaq shumë jetën e njerëzve kur qënka 
fjala vetëm që Paridi të gjejë Helenën e tij dhe 
asgjë më tepër2 Jol Dashuria nuk është një gjë 
pa rëndësi. Që ajo është tema kryesore në veprat 
e poetëve, shkrimtarëve a dramaturgëve, që vepra 
të tilla si: “Romeo e Zhulieta”, “Eloiza e€ re”, 
“Verteri” etj., kanë fituar famë të pavdekshme, 
që dashuria zë një pjesë të madhe dhe të 
rëndësishme të jetës sonë do të thotë se nuk 
është diçka “e parëndësishme” apo “e 
panatyrëshme” siç shprehen Roshefuko apo 
Lihtenberg. Është e pamundur që një fantazi apo 
diçka jo e natyrshme, të paraqiten pa u lodhur, 
në të gjitha kohërat dhe të mirëpriten nga 
njerëzimi. Asgjë nuk mund të jetë e rëndësishme 
pa qenë e vërtetë. 

Bile, është aq e rëndësishme sa e vlen tërë 
seriozitetin dhe rrëmbimin me të cilin bota 
tërhiqet prej saj. Qëllimi i çdo aventure dashurie 
është prirja e domosdoshme për të formuar 
brezin që do të vijë pas nesh, është prirja 
instiktive për të lindur fëmijë, ndonëse ne nuk e 
ndjejmë këtë gjë në mënyrë të kthjellët. 

Sado që na duket ideal dhe pa interes 
admirimi për një person, qëllimi kryesor është 
krijimi i një qenieje të re. Kjo provohet me faktin 
se dashuria kurrë nuk kënaqet e nuk mjaftohet 
me ndjenjën ideale reciproke, por ka edhe 
pretendimin ta zotërojë personin e dashur. Edhe 
kur dikush e ka sigurinë se dashurohet, nuk gjen 
ngushëllim poqese nuk e zotëron plotësisht 
personin e dashuruar. Përkundrazi, ngjet që 
njerëz pa u dashuruar të mbeten të kënaqur 

vetëm me arritjet e bashkimit natyral. Shembull 
kemi martesat e detyruara dhe bashkimet 
seksuale me forcë. 

Shpirtrat bujarë e sentimentale, ata që 
dashurohen në mënyrë ideale, më kot do të 
protestojnë për ashpërsinë e predikimit tim, se 
krijimi i qenieve të reja është një ideal shumë 
më i lartë e më bujar se idealet e tyre të 
gënjeshtërta. Por dashuria në vetvete nuk është 
njëlloj si te burri dhe te gruaja. 


Gruaja dallon vetëm të tanishmen 


Burri fiton forcën e plotë mendore kur 
bëhet 28 vjeç, kurse gruaja që 18 vjeç, por mbetet 
tërë jetën me atë zhvillim. Gratë dallojnë vetëm 
sendet që kanë afër tyre, merren me gjëra pa 
rëndësi, i marrin problemet sipërfaqsisht dhe 
ngjiten pas të tanishmes. Instinktivisht gratë 
mendojnë se destinacioni i burrit është të fitojë 
para, kurse i tyre t'i prishin. Burri kërkon 
përherë një farë sovraniteti qoftë me mençurinë, 
qoftë me imponimin e vullnetit të tij. Kurse gruaja 
kërkon të dominojë tërthorazi. Në natyrën e saj 
të gjitha shfaqen si mjete me qëllim zotërimin e 
burrit. 

Simpatitë dhe kapriçot e dashurisë 


Dashuria shtyhet gjithnjë drejt shëndetit, 
fuqisë, rinisë se synon të bëjë qenie të zonjat të 
rrojnë. Dashuria e fortë nuk mund të ekzistojë 
pa harmoninë e plotë të të dyja qenieve. Dhe 
meqenëse dashuria ka si qëllim krijimin e 
përsosur të qenies, është shumë e natyrshme të 
ngjasë që dy të rinj me fytyra të bukura, me trupa 
të derdhur, që paraqesin analogji si në ndjenja 
edhe në karakter e mendje, të krijojnë mes tyre 
një lidhje miqësore që s'ka të bëjë me dashurinë. 
Kjo ndodh sepse nga bashkimi i tyre foshnja nuk 
do të fitonte harmoninë mendore e fiziologjike të 
kërkuar prej natyrës. Por mund të ngjasë që te 
dy njerëz që s'kanë asnjë përputhje në mendje, 
ndjenjë, karakter, me gjithë mosmarrëveshjet të 
lindë një ndjenjë dashurie € fortë, por bashkimi 
i tyre do të ishte martesë fatkeqe. Kështu individi 
bëhet skllav i natyrës, pikërisht kur kujton se i 
bindet dëshirave të tij. Pra natyra për interesin e 
llojit e gënjen individin. E 

Ndjenja për bukurinë dominon n€ 
bashkimin seksual. Dhe s'ka njeri që të mos 








dëshirojë nxehtësisht krijesa të përsosura sepse 
ato krijojnë tipin më të kthjellët të llojit. Ja pse 
gratë e trasha u pëlqejnë burrave trupvegjël, 
burrat leshverdhë duan gra flokëzeza etj. 

Burimet e fshehta të dashurisë 


Kur pasioni i dashurisë plotësohet, me 
aktin seksual ai që dashuron ndjen një 
dëshpërim të çuditshëm dhe një habi se ajo që 
dëshironte me aq zjarr i dha një dëfrim të 
shkurtër të cilin e pasoi një farë mërzitje. Vetëm 
lloji përfiton nga plotësimi i kësaj dëshire por 
individi nuk e kupton. I 

Në dashuri burri nuk është i qëndrueshëm, 
kurse gruaja besnike. Te burri dashuria seksuale 
, dobësohet mjaft me t'u plotësuar aktii bashkimit, 
atij i duket se çdo grua tjetër është më e bukur e 
më e mirë se ajo. Kështu lind dëshira e ndërrimit. 
Përkundrazi tek gruaja dashuria forcohet që nga 
momenti i plotësimit të bashkimit seksual. Është 
e sigurtë se burri mund të lindë më shumë se 
njëqind fëmijë në vit, mjafton të ketë aq gra, kurse 
gruaja sado burra të ketë nuk lind dot më shumë 
se një herë në vit. Prandaj nga natyra burri kërkon 
vazhdimisht gra të tjera ( pa e kuptuar ) kurse 
gruaja qëndron besnike. Nga kjo del se besnikëria 
në martesë është artificiale për burrin dhe 
natyrale për gruan, prandaj edhe pabesia € gruas 

si kundërshtim me natyrën, na duket shumë më 
e pafalshme se pabesia ec burrit. 

Në të zgjedhurin e njeriut natyra na 
imponon disa gjëra: 


1 - bukurinë 
2 - cilësitë shpirtërore 
3 - arsye relative. 


Prirja jonë në zgjedhje është mosha dhe 
ajo më e pëlqyeshmja është rreth 18 vjeç. Një 
grua e shkuar nga mosha, e paaftë për të lindur 
nuk na tërheq. 

Rinia pa bukuri € ka shijen e saj, po 
bukuria pa rini nuk ka asnjë shije. 

Arsyeja e dytë është shëndeti, sëmundjet 
e rënda të kaluara nuk na turbullojnë por prirjet 
tona tremben nga sëmundjet kronike, anemia 
etj. sepse këto i transmetohen fëmijës. 

Forma e trupit përbën bazën e tipit 
njerëzor. Një trup me të meta nuk mund të na e 
shpërblejë as fytyra më e bukur. Kurdoherë 
preferohet më shumë bukuria e trupit se sa e 
fytyrës. E kështu me radhë, fytyra, goja, gjoksi 
dhe veçanërisht sytë, pasi këta të fundit kanë 
lidhje me cilësitë shpirtërore bile dhe me ato 
mendore, të cilat përbëjnë një pjesë të 
trashëgimit të nënës. 

Preferimet e veçanta të grave 


Mosha e burrit që preferojnë gratë është 
prej 30-35 vjeç sepse kjo moshë dallohet prej 
shkallës më të lartë të forcës lindëse. 
Përgjithësisht femrat nuk e shikojnë bukurinë, 
veçanërisht bukurinë e fytyrës pasi e marrin 
përsipër vetë t'i japin bukuri fëmijës. Ajo që 
tërheq gruan është forca, bukuria e trupit 
(muskulatura ) dhe trimëria, sepse këto cilësi 
premtojnë fëmijë të fortë. Mjaft mungesa që ka 
burri, si p.sh. bukuria etj., neutralizohen nga 
gruaja. Dhe kjo është arsyeja që gratë shumë 
herë bien në dashuri me burra që nuk kanë asnjë 
vlerë, por kurrë me burra që u ngjasin grave, sepse 
një të metë të tillë s'kanë fuqi ta neutralizojnë. 

Cilësitë që tërheqin gruan janë forca e 
vullnetit, vendosmëria e karakterit, guximi dhe 
veçanërisht drejtësia e mirësia e zemrës, cilësi 
këto që fëmija i trashëgon nga babai. Kështu 
shpesh martesa të tilla: burri është banal, mendje 
- ngushtë, gruaja e ëmbël dhe mjaft e zgjuar, ose 
burri i zgjuar, kurse gruaja budallaqe... Kjo ngjet 

se prirjet që mbizotërojnë në këto raste nuk 
lidhen me mendjen por me instinktin. 

Kushdo dashuron atë që i mungon. Kështu, 
çdo person i njërit seks ec gjen plotësimin, te 
personi i seksit tjetër i cili shfaq si të thuash 


pjesën e domosdoshme për t'u bërë e plotë qënia 


që pritet. 

Qëllimi kryesor i martesës nuk është 
bashkëjetesa mendore, por lindja e fëmijëve. 
Martesa është lidhje zemrash e jo truresh. Kur 
një grua e zgjuar çmon zgjuarsinë e burrit ose 
një burrë studion karakterin e të dashurës së 
tij, atëhere këtu vepron arsyeja për të cilën unë 
nuk kam folur këtu. 





Të metat e Grave 


Gratë janë të zonjat të kujdesen për 
moshën tonë foshnjore, sepse ato janë vetë 
foshnja të mëdha. Një vajzë e rritur ditë të tëra 
mund të lozë e të qeshë e kënaqur me një fëmijë. 
Merreni me mend se çdo të bënte një burrë në 
këto kondita, sado vullnet të mirë të ketë. 

Natyra nuk është kujdesur mjaft për gruan. 
I dhuroi asaj bukurinë të cilën prap ia merr pasi 
kjo lind disa herë. 

Përgjithësisht grave u mungon arsyeja dhe 
si krijesa më të dobëta ato janë të udhëhequra 
nga natyra që të mbështeten jo mbi forcën, por 
mbi dinakërinë, gënjeshtrën dhe hipokrizinë. 

Koketëria, e cila e tërheq krejt gruan, e 
pengon të merret me gjithçka, (disa përjashtime 
sigurisht nuk i ndryshojnë punët). Gratë duke u 
shqyrtuar si tërësi janë subjektive. 

Logjika dhe marrëzia e dashurisë 


Kur humb të dashurën, dashnorit i duket 
se jeta ka humbur çdo bukuri e tërheqje dhe kjo 
mërzitje arrin të mposhtë edhe frikën e vdekjes. 
Kështu, atij që i takojnë fatkeqësira në dashuri e 
këput me dashje perin e jetës. 

Dashuria nuk gjendet vetëm në 
kundërshtim me kushtet shoqërore të të dy 
personave, por edhe me predispozicionin per- 
sonal. Kështu dashuria e detyron njeriun të lidhet 
shumë herë me persona, që me përjashtim të 
bashkimit seksual do ta urrenin njëri tjetrin. 
Është vullneti i llojit që ushtron fuqinë e vet të 
madhe dhe i zhduk këto të meta: por kjo ndjenjë 
e gënjeshtërt zhduket me t'u përmbushur 
vullneti 1 llojit (bashkimi seksual), për të lënë 
prapa një ndjenjë zhgënjimi të urryer. 

Martesat me dashuri bëhen siç thamë për 
interesin e llojit e jo të personit. Personat është 
e drejtë që kujtojnë se veprojnë kështu për 
lumturinë e tyre, por qëllimi i vërtetë s'ka të bëjë 
me ta, por vetëm me krijimin e qenies së re, 

kështu ata kërkojnë tek njëri - tjetri një 
harmonizim të jashtëm. Por shumë shpesh nga 
shkaku i kësaj ndjenje të gënjeshtërt, që është 
përmbajtja e dashurisë çifti gjendet papritur në 
mosmarrveshje mbi të gjitha pikat. Kjo kuptohet 
menjëherë me t'u zhdukur fatalisht ndjenja e 
gënjeshtërt. 

Ja pra, pse zakonisht martesat me dashuri 
dalin fatkeqe, se vërtet sigurojnë formimin e 
brezit të ardhshëm ndoshta më të përkryer, por 
kjo ndodh në kurriz të brezit të tanishëm. Kështu, 
vajza e re në kundërshtim me këshillat e 
prindërve refuzon të martohet me një burrë me 
cilësi dhe në gjendje të mirë ekonomike, duke 
flakur tej logjikën për të zgjedhur sipas prirjes 
së saj instiktive, pra kështu ajo sakrifikon 
lumturinë personale për hir të llojit. Por 
megjithatë nuk do të kishim të drejtë t'i mohonim 
një farë aprovimi për veprën e saj, se kështu e 
shtyu natyra dhe ajo iu bind kësaj, e jo egoizmit 
personal. 

Vetëm sa herë që bashkë me arsyen merret 
parasysh edhe prirja natyrale atëhere çdo gjë 
shkon mirë. 

Pra vetëm kur dashuria me pasion lidhet 
me ndjenjën e miqësisë (ndjenjë që del nga një 
burim tjetër), e cila mbështetet në harmoninë e 
karaktereve, atëhere kemi arritjen e lumturisë 
në martesë, sepse kur shuhet dashuria seksuale 
mbetet miqësia. 

KARAKTERI, 
PERSONALITETI 
DHE LUMTURIA 

Njeriu në raport me mendimin 
e të tjerëve për të. 


Njeriu nga vetë dobësia e natyrës së tij i 
jep shumë rëndësi mendimeve të të tjerëve për 
të, megjithëse këto sido që të jenë, të mira apo të 
këqija, nuk janë një domosdoshmëri për 
lumturinë e tij. Prandaj është e vështirë të 
kuptohet se përse njeriu ndjen kënaqësi, kur 
sheh se të tjerët kanë mendim të mirë për të. 
Kështu poqese e lavdërojnë njeriun ai do të 
kënaqet, kjo ndodh edhe kur e lavdërojnë për 
ndonjë gjë që nuk është e vërtetë. Në fakt kjo 
nuk krijon tek ai gjendje lumturie, sepse 
lumturisë i shërben vetëm pavarësia e vetvetes 
dhe e mendimit, por i krijon një kënaqësi e deri 
një lumturi të rremë. Kurse duke i dhënë rëndësi 
mendimeve të të tjerëve, njeriu do të mbetej skllav 
i këtyre mendimeve. 

Përveç kësaj, ajo që ndodh në ndërgjegjen 
e të tjerëve ne nuk duhet të na interesojë dhe 
këtë do ta bëjmë dikur, atëhere kur të arrijmë të 
shohim qartë se sa të meta dhe të pavend janë 

mendimet e shumicës së njerëzve, me idetë ec 
tyre shumë të ngushta, e gjykime të shtrembëra, 
Kjo shihet qartas në rrënimin dhe mbrapshtitë 
në të cilat është zhytur shumica e njerëzve. Nga 
eksperienca shohim se sa keq flet njeriu për 
njeriun, shoku për shokun, kur nuk e ka frikë 
ose kur është i sigurt se fjalët e tij nuk 1 shkojnë 
në vesh. 

Themeli i lumturisë është gjendja jonë 
fizike dhe për këtë gjëja më kryesore dhe më e 
vlefshme është shëndeti. Shumë thënie ka për 
rëndësinë e shëndetit në lumturinë tonë, një 
pjesë na vjen nga njerëz të shquar e një pjesë 
është në pasurinë shpirtërore të popujve të 
ndryshëm, por ndoshta më e bukura dhe më e 
vërteta është thënia kineze: “shëndeti është një 
njësh (1) të cilit mund ti shtosh shumë zero si 
vlera të tjera, por që pa të, të gjitha mbeten zero”. 
Mbas shëndetit për rëndësinë që ka është të 
ruajturit e pavarësisë së vetvetes. Është e 
pamundur t'i krahasosh këto që janë më të 
vlefshmet në jetën e njeriut me të tjera si nderi, 
mirëqënia e fama, të cilat janë gjithmonë të një 
vlere padyshimin më të vogël, sidoqë ne i japim 
rëndësi më të madhe. Askush nuk do t'i kursente 
këto të fundit për të parat poqese e kërkonte 
nevoja. : 

Nga ana tjetër gjendja e vërtetë personale 
e jona, shëndeti, gjendja shpirtërore e morale 
vlera jonë në veprimet e punët tona, të afërmit, 
prindërit, gruaja, fëmijët, shokët, vlejnë € 
rëndojnë njëqind herë më tepër në lumturinë 

tonë, se sa mendimet që ua do qejfi të tjerëve të 
krijojnë për ne. Ata që ngulin këmbë se nderi 
është më 1 shtrenjtë se jeta, ata që janë 
ëndërrimtarë setimentalë, duan të thonë se jeta, 
të ekzistuarit nuk vlen asgjë përpara mendimit 
të të tjerëve. Dhe njerëzit shkrijnë të gjitha 
energjitë e veta, rrezikojnë shëndetin, bile 
shpesh edhe jetën, për të fituar nam, pasuri, 
lavdi, për të fituar respekt e rëndësi më të madhe 
në sytë e të tjerëve. Sigurisht është me vlerë e 
rëndësi të madhe sidomos për ata që udhëheqin 
njerëzit, që të jenë të ndershëm e fisnikë. Por 
unë këtu jam duke thënë sesa i shërben 
lumturisë personale marrja në konsideratë e 
mendimeve të të tjerëve në krahasim me ç'ngjan 
në vetëdijen e ndërgje-gjen tënde. 

Kështu mendimet e përshtypjet e të tjerëve 
shumica i marrin si më të rëndësishmet dhe më 
kryesoret me anë të të cilave ata pasqyrohen para 
të tjerëve prandaj, sipas tyre, janë më të vlefshme 
se vetvetja. Kështu, ata sundohen nga mendimi i 
të tjerëve për ta. Kjo tregon një zbrazëti mendore 
që pushton të gjithë ata që nuk kanë ndonjë vlerë 
në veten e tyre. Në fakt kjo është një sëmundje 
për çdo njeri, sepse në çdo punë, gjëja e parë që 
na vjen në mendje është: “çfarë do të thonë të 
tjerët” dhe pothuajse gjysma e trazimeve dhe 
ngatërresave që pësojmë në jetën tonë rrjedhin 
nga ky mendim. Të gjitha mburrjet që bëhen janë 
pjellë të kësaj sëmundjeje - “çdo të mendojë, çdo 
të thotë bota”2”. Këtë sëmundje e gjejmë edhe te 
fëmijët, kurse ndër pleqtë e gjejmë të jetë më e 

fortë: se kur gjallëria e kënaqësive tona të 
brendshme nuk ecën më, a mungon, 
zëvendësohet prej lavdërimeve, në të shumtën e 
rasteve të rreme. Francezët na japin shembullin 
më të dukshëm të kësaj sëmundjeje te të cilët 
është epidemike dhe nganjëherë shfaqet me 
ambicjen ose mburrje të paturp për kombësinë 
e tyre, aq sa të tjerët tallen me ta “da grande 
nation”. 

Se sa rëndësi i jep njeriu mendimit, që 
krijojnë të tjerët për të e tregojnë hapur këta 
shembuj: “Më 31 mars 1846 në fletoren “Times” 
jepen hollësi të ekzekutimit të çirakut Thanas 
VVix, i cili kishte vrarë mjeshtrin e vet. Kur roja e 
mori për ta çuar në vendin e ekzekutimit, ai nuk 
u trondit fare dhe u paraqit para shikuesve pa 
asnjë shenjë trishtimi. Hypi vetë në vendin ku 
do të varej dhe pastaj thirri me zë të lartë: 

-Tashti pra siç tha Dr. Dodol, unë do të 
mësoj të fshehtën e - madhërishme, përshëndeti 
me kokë të pranishmit dhe u var duke shkaktuar 
brohoritjen e turmës. Po kështu është edhe rasti 
i Lecomtes, që u ekzekutua në Frankfurt në vitin 
1846 sepse kishte dashur të vriste mbretin. Ai u 
zemërua sepse nuk e kishin lënë të dilte i veshur 
mirë para trupit gjykues dhe se nuk e lanë të 
rruhej ditën e ekzekutimit. Me të drejtë Mateo 
Aleman na thotë në veprën e tij “Guzman de 
Alfarache” se të shumtët e kriminelëve kanë 
dëshirë të madhe të përgatiten për ndonjë fjalim 
që t'i mbetet në tru atyre që do t'i dëgjojnë 
përpara ekzekutimit. 


32 





Të gjitha brengat, dyshimet e ndryshme, 
dëshpërimet, shqetësimet, mundimet, trazimet 
dhe vuajtjet në pjesën më të madhe rrjedhin se i 
japim shumë rëndësi fjalëve të të tjerëve. 

Lumturia në pjesën më të madhe të saj 
përbëhet prej qetësisë dhe mendimit të lirë e 
vetveprues. Dhe për të mbërritur në këtë duhet 
të zbresim në një të pesëdhjetën natyrën tonë 
për të fituar famë. Mirëpo kjo është shumë e 
vështirë. Tacitus thotë: “Etja për famë është gjëja 
më e fundit prej së cilës i mençuri ka për të hequr 
dorë”. E vetmja mënyrë për të hequr dorë nga ky 
gabim i përgjithshëm është të shohësh qartë se 
shumica e mendimeve të njerëzve janë të gabuara 
e përmbajnë mbrapshti e ligësi të cilat janë të 
afta të pjellin vetëm të këqija. Prandaj nuk 
mundin kurrsesi të na ndihmojnë mendimet e 
të tjerëve, ose ndihma ec tyre do të ishte shumë e 
vogël. Duhet thënë pra, se nderi nuk ka ndonjë 
rëndësi ose vlerë të drejtpërdrejtë te ne dhe se 
kjo e vërtetë nuk duhet të shtrembërohet. Nderi 
: vërtetë është kur njeriu është në rregull me 
vetveten brenda mjedisit shoqëror ku jeton. 

Pra, unë mendoj se një jetë e mënjanuar, 
një jetë që siguron prehjen tonë mendore nga 
një angazhim shkatërrues, do të sillte gëzim e 
lumturi dhe kohë për t'u marrë me punë të 
vlefshme për veten e shoqërinë, ajo na bën zot të 
vetvetes. Mirëpo ç'është e mirë është zor të bëhet. 

Kryelartësia 


Natyra njerëzore na zbulon tre të meta që 
janë: ambicia, mburrja dhe kryelartësia. Dallimi 
midis kryelartësisë dhe mburrjes është më 1 
madh se sa duket në shikim të parë. Kryelartësia 
është e rrënjosur nga ndonjë cilësi e vlefshme 
dhe e dallueshme te ne, për të cilën jemi të 
bindur se e zotërojmë, kurse mburrja vjen nga 
dëshira për të krijuar një bindje te të tjerët se 
ne zotërojmë cilësi të vlefshme. Kjo është pothuaj 
gjithnjë e shoqëruar me shpresën e fshehtë të 
dëshirës për të fituar sy të mirë. Kryelartësia vjen 
prej së brendëshmij, ajo është kënaqësia që 
ndjejmë nga vetvetja. Mburrja rrjedh nga dëshira 
për ta gëzuar këtë tërthorazi, nga hiçgjëja, pra 
ajo është një paraqitje e rreme e njeriut. Me pak 
fjalë, të mburresh do të thotë, të shitesh për diçka 
që nuk e zotëron. Prandaj edhe njerëzit bosh e 
të kotë janë llafazanë e mburravecë, kurse 
kryelartët, të pafjalë. Kryelartësia është një cilësi 
e cila sulmohet vazhdimisht edhe përbuzet. Unë 
do të thosha se kryelartësia, përbuzet prej atyre 


34 


që nuk kanë përse të mbahen kryelartë. Këtu 
dua të shkruaj disa radhë edhe për ata që 
gëzojnë këtë cilësi, kryelartësinë: do të bënin 
mirë ta ruanin me kujdesin më të madh po të 
dëshirojnë që të mos e humbasin fare. Rrezik 
ka kur jeni të një natyre të butë e të urtë sa të 
lini pasdore të mirat që gëzoni në vetvete duke 
u marrë me të tjerët në punë të ndryshme të 
pavlefshme e të përgjithshme, duke e treguar 
veten në një gradë me të tjerët, atëhere edhe 
ata do t'ju përdorin si shokun e tyre. Arabët e 
thonë shumë bukur në një proverb të tyre: “Po 
u more me njerëz të lënë e të prapë, shumë 
shpejt ke për ta pësuar prej shkelmave të tyre”. 
Dhe siç thotë Horaci “Ruaje famën që ke 
merituar”. 

Kryelartësia më e vogël ose më e dobët 
është kryelartësia kombëtare, sepse kur njeriu 
lëvdohet për vendin e tij do të thotë se ai nuk 
ka cilësi të vetat për të cilat të jetë kryelartë, 
por lëvdohet me ato për të cilat ka miliona 
pjesëtarë. Por individualisht gjendja jonë në 
vetvete vlen më shumë se kombësia, se së pari 


ne jemi njerëz. 


Grada 


Vlera e gradës është e sipërfaqshme, e ta 
thuash copë, është një tallje për të rrënjosur një 
respekt artificial. Urdhërat janë lajmërime të 
dhëna për t'i ndihmuar drejtimit që duhet të 
marrë mendimi i popullit dhe vlera e rëndësia e 
tyre varen nga rëndësia e vlera e atij që 1 jep. 
Urdhërat shërbejnë për të mbajtur rregullin e 
qetësinë, veç kësaj kur ato jepen me vend janë 
të vlefshme. Njerëzit përgjithësisht, me të vërtetë 
kanë sy e veshë, por jo më tepër, vetëgjykimi 1 
tyre është për të ardhur keq se është i vogël e po 
kështu edhe kujtesa e tyre. Prandaj mua më 
duket me vend për masën e njerëzve, dhënia e 
dekoratave, për t'u thënë atyre: “Ky njeri ka bërë 
diçka, nuk është si ju”. Por duhet ditur mirë se 
kjo e humb vlerën e vet, kur këto shenja jepen 
pa vend, kur jepen të pamenduara mirë ose kur 
jepen shumë. 

Nderi 


Po të thoja se nderi është ndërgjegja e 
jashtme dhe, për ndërgjegjen se kjo është nderi 
ynë i brendshëm, kishte për t'u pëlqyer e pranuar 
nga shumë vetë, por ky është më tepër një 
mendim i bukur se sa i vërtetë. Prandaj më pëlqen 
më mirë të them se nderi në dukuritë e tij 
objektive është mendimi i të tjerëve për cilësitë 
tona të të qënit i vlefshëm, nga ana subjektive 
është rëndësia që do t'i japim këtij mendimi. 

Nderin dhe turpin i gjejmë tek çdo njeri. 
Është mendimi i të tjerëve ai që i shkakton njeriut 
një të skuqur në fytyrë, ai që e trazon dhe e 
turpëron atë edhe kur ky e di fare mirë se është 
i pafajshëm. 

Nderi ndahet në tri degë dhe secila 
zhvillohet sipas specifikës së saj. Këto janë: nderi 
civil, nderi zyrtar dhe nderi seksual. 

a) Nderi civil përmbledh mendimin, që ne 
do të tregohemi të drejtë, do të respektojmë të 
drejtat e të tjerëve, kështu që në plotësimin e 
nevojave tona nuk do të përdorim mënyra e mjete 
të padrejta. Ai që shpërdoron mirëbesimin € 
humb atë përgjithmonë, sidoqë të bëjë dhe 

kushdo qoftë ky, dhe rrethanave të hidhura të 
humbjes së besimit, nuk mund t'i shpëtojmë 
kurrë. E ndonëse fama është një gjë që duhet të 
fitohet, nderi nuk është veçse një gjë që nuk 
duhet ta humbasim. Shpifja është 1 vetmi mjet 
me anë të të cilit nderi mund të sulmohet dhe 
prej një hiç gjëje. 

Dhe e vetmja mënyrë për ta shmangur 
këtë sulm është zotësia për të provuar që janë 
shpifje, pastaj për t'i shpallur ato publikisht duke 
zbuluar edhe shpifësin. 

Shkaku që respektohet njeriu me moshë 
të kaluar nuk janë flokët e bardhë, por koha e 
gjatë që ka jetuar mes njerëzve si i ndershëm, 
kurse nderi i të rinjve është 1 paprovuar. 
Respekti, po të ishte për moshën, dobësia 
trupore që është bashkudhëtare e moshës së 
shkuar, do të kërkonte më tepër ndihmën si 
nevojën e parë se sa respektin. 

E theksova edhe më sipër se vlera e nderit 
është e tërthortë. Ai është mendimi i të tjerëve 
për ne. Në praktikë për çdo gjë që bëjmë në jetë 
kemi nevojë për ndihmën e të tjerëve, edhe ata 
nga ana e tyre duhet të kenë besim përderisa 
bashkëpunojnë me ne. Nga kjo del se mendimii 
të tjerëve për ne ka rëndësi. Ky mendim shfaqet 
edhe nga Ciceroni, Hrysipus, Diogjeni dhe 
Helvetius. 

b) Nderi zyrtar përbëhet prej mendimit të 
përgjithshëm të të tjerëve se njeriu të cilit i është 
besuar një post, i Zotëron të gjitha cilësitë e 
duhura për të mbajtur e drejtuar atë vend. Sa 
më e madhe të jetë detyra, sa më e rëndësishme 

e sa më c vështirë, aq më tepër nderohet edhe 
personi 1 ngarkuar për ta kryer. Pas nderit të 
personaliteteve vijnë me radhë, nderi i 
specialistëve të degëve të ndryshme doktorëve, 
gjykatësve, mësuesve dhe ushtarakëve. 

c) Nderi seksual na shfaqet në dy degë: 
nderi i gruas ose i femrës dhe nderi i burrit ose 
mashkullit. 

Nderi i një femre, për vaizën është që kjo 
të jetë e paprekur dhe për gruan € martuar është 
besnikëria ndaj burrit. 

Por ne ia zvogëlojmë turpin një vajze dhe 
jo një gruaje, se në rastin e parë, martesa e çon 
në vend nderin, kurse në rastin e dytë asgjë 
s'mund ta ndalojë prishjen e martesës. 

Padyshim, një vajzë duke qenë në mes të 
shoqeve ndodh që e keqpërdoron rregullin e 
nderit, bën një shkelje para gjithë seksit në 
ruajtjen e tij. Në anën tjetër nderi është një gjë 
që quhet ashtu vetëm fshehtas, përbrenda nga 
vajza, dhe nuk është diçka për të cilën është 
dhënë besa që të mos prishet, kurse me gruan 
ndodh ndryshe, ajo shkel një betim. Burri mbas 
martese e lidh veten me një marrveshje, ai heq 
dorë nga femrat dhe do të jetë i sigurtë, ta ketë 
të vetën, të paprekur, të paktën ta ketë nën 
zotërimin e jashtëm fizik atë që do. Në rast se 
gruaja e tradhëton, burri për të vënë në vend 
nderin e vet, të paktën e ndan. Në qoftëse ky € 
përcjell turpin, do të përbuzet, megjithatë turpi 
në këtë rast nuk është aq i rëndë sa ai i gruas që 
ka humbur nderin e vet. 

Nderin për të cilin fola e gjejmë në forma 


39 





dhe principe të ndryshme, në të gjitha shtetet 
dhe në të gjitha kohët. Historia e nderit të femrës 
ka pësuar ndryshime në principe në vartësi nga 
vendet në kohë të ndryshme. 

Mirëpo kemi edhe një nder tjetër që 
ndryshon shumë nga i pari bile në shumë raste 
është në kundërshtim. Kjo është prekja në nder 
e burrërisë. Këtu nuk ka hiç rëndësi se 
ç'mendojnë të tjerët e ç'opinione janë krijuar, 
ka rëndësi vetëm në rast se dikush e shpreh këtë 
mendim të keq, vetëm atëhere na ka cënuar. Dhe 
kjo vazhdon derisa ta vëmë në vend nderin. 
Historia mund të mbarojë herë thjeshtë kur 
cënuesi e shpall veten fajtor dhe kërkon ndjesë, 
por mund të përfundojë edhe keq, deri në 
humbjen e jetës. Nuk ka rëndësi në është 
ndrequr apo jo mendimi prej të cilit doli shprehja, 
poqese merret mbrasht ajo që u tha, çdo gjë 
mbetet në rregull. 

Ky lloj nderi nuk varet nga puna e njeriut, 
por nga pësimet që ai vuan dhe pengesat që 
përballon. Pra nderi i tij ndodhet në dëshirën e 
çdo njeriu që mund të ta përplasi nëpërmjet 
gjuhës. Marrim p.sh.., një njeri fisnik të ndershëm 
me gjendje intelektuale të lartë. Nderi i tij mund 
të zhduket në minutë nga fyerja e kujtdo, qoftë 
ky që e fyen edhe më i poshtri, më i pavlefshmi, 
më egërsira, më i ndyri njeri. Dhe me të vërtetë 
këta njerëz janë të gatshëm për të fyer. Seneka 
thotë: “Sa më i prapë dhe i pafrutshëm apo 1 
pavlefshëm të jetë njeriu, aq më tepër e vrazhdë 
dhe e hidhur është goja e tij”. Dhe fyerjet 
kurdoherë ky ia drejton njerëzve që kanë vlera e 

merita të dukshme, sepse janë pikërisht këto 
vlera që i shkaktojnë atij zemërim e urrejtje. Por 
siç thotë Gëte: “Është e kotë të ankohesh për 
armiqtë e tu, kurse ti, ose qenia jote është një 
pasqyrë që tregon se sa të pavlefshëm janë ata”. 

Mirëpo njeriu që fyhet mbetet në sy të 
njerëzve të ndershëm, ashtu siç dëshiroi ta quajë 
ai që e fyen edhe sikur ky i fundit të jetë më 1 
poshtri i të gjithëve. “Njerëzit janë më shumë të 
predispozuar të besojnë fjalët e këqija që fliten 
se sa të shohin me sytë e tyre vlerat që ka ai 
person”. Dhe më e bukura është se deri në Kohën 
e Mesme akuzuesi nuk ishte ai që duhej të 
provonte fajësinë e të akuzuarit, por ky i fundit 
të provonte se ishte i pafajshëm. Dhe kjo bëhej 
duke gjetur përkrahës, e në rast se i akuzuari 
nuk i gjente këta, ose në rast se përkrahësit e tij 
i kundërshtonte akuzuesi atëhere lihej në 
“gjykimin e Zotit” domethënë me duel, në rast se 
i akuzuari nuk donte të mbetej përjetë 1 turpëruar 
e donte ta lante veten. Mirëpo kohët e fundit 
gënjeshtrat janë shtuar aq shumë sa që nuk ja 
vlen më që njerëzit të vriten mes tyre se kështu 
s'do të mbetej kush gjallë. 

Çdo cënim i nderit në të shumtën e herës 
përdor si mjet shërimi forcën, bile në mënyrë të 
egër. Çdo sjellje e egër është shfaqje e një shpirti 
të egër, dhe kjo na bind se fuqia intelektuale 
nuk vlen për t'i dhënë rrugë grindjeve, dhe 
përdorimi i forcës mbetet i vetmi mjet për ti 
zgjidhur këto grindje. Këto janë me të vërtetë 
punë budallenjsh. 

Fjala e nderit, kuptimi i së cilës është të 

dhënit e fjalës, është mjaft e shtrenjtë por edhe 
kjo thyhet dhe ilaçi i përgjithshëm është dueli. 
Po kështu ndodh edhe me borxhin e bixhozit që 
e kanë pagëzuar borxhi i nderit. 

Ky është kodi i nderit që na është lënë 
nga koha e Mesjetës sidomos në klasat e larta 
dhe ndër ushtarakë. As Grekët, as Romakët e as 
shtetet shumë të qytetëruara të Azisë, nuk e 
njihnin këtë kod. Tek ata nuk njihej nder tjetër 
Veç atij ku njeriu çmohej sipas sjelljeve dhe 
punëve që bënte dhe jo prej thashethemeve. Tek 
Grekët e Romakët dueli ishte një shfaqje 
zbavitjeje midis njerëzve, ushtarëve, ose 
skllevërve, pra ishte një mjet dëfrimi dhe s'kishte 
të bënte me prekjen në nder. Kur u përhap 
kristianizmi shfaqje të tilla u zhdukën dhe u 
zëvendësuan me duelin që paraqiste “gjykimin e 
Zotit”. Faktet se këto mbrapshti u përhapën në 
këtë kohë na ijep historia e lashtë. Përshembull, 
kur Marius u thirr në dyluftim prej një kryetari 
të Teutonikëve, iu përgjigj se “nëqoftëse kryetarit 
të tyre iishte mërzitur jeta, mund të varte veten”. 
Kështu del edhe nga mjaft shkrime që na kanë 
lënë Plutarku, Platoni, Sokrati, Grates, Diogjeni, 
Seneka etj. 

Prej të gjitha këtyre shihet qartë se principi 
i prekjes në nder nuk përmban ndonjë lidhje 
rrënjësore e shpirtërore në natyrën e njeriut. Ajo 
është pjellë artificiale qënia e së cilës fillon kur 
njerëzit përdornin më tepër trupin se sa trurin, ' 
atëhere kur intelekti i njerëzimit ishte nën 
zinxhirët e kohës së famshme të mesjetës, kur 
njerëzit jo vetëm ruheshin me anë të trimërisë 

por edhe gjykoheshin prej saj, sepse gati çdo gjë 
përfundonte në duel. Këtë e jep mjaft bukur edhe 
Shekspiri në “Henrikun e IV” dhe na e shtjellon 
J.B.Milingen në veprën e tij të përsosur “Historia 
e duelit” më 1849. Ishte koha kur nuk vendosej 
për çështjen e “drejtë” ose të “padrejtë” por për 
fuqinë e secilës palë. 

Në fund po them dy fjalë për nderin 
nacional që është nderi i shtetit përpara shteteve 
të tjerë. Edhe për këtë nuk ka gjykatës përveç 
forcës, dhe mbasi çdo shtet duhet të jetë 1 
përgatitur për të mbrojtur të drejtat e veta, nderi 
i shtetit përqëndrohet në bindjen që, jo vetëm t'i 
besohet e të çmohet, por t'i njihet edhe forca e t'i 
kihet frika. 

Fama 


Fama dhe nderi janë binjakë siç ishin 
Kastori me Polaksin prej të cilëve njëri ishte i 
vdekshëm dhe tjetri i pavdekshëm. Kështu fama 
është vëllai i pavdekshëm i nderit jetëshkurtër. 
Kush e mban mend një njeri të ndershëm” 
Askushi Kurse i famshmi jeton gjithmonë. 

Fama arrihet: 1) me punë të mëdha, ose 2) 
me vepra të mëdha. Ajo çfarë mbetet nga veprimet 
është ajo që mbahet mend, por kjo me kohë vjen 
e dobësohet dhe më në fund prishet, vetëm kur 
atë e ruan historia mbeten vetëm disa fjalë të 
thata. Kurse veprat janë të pavdekshme dhe kur 
janë me vlerë rrojnë gjithmonë. Për Aleksandrin 
e Madh na mbetet vetëm emri dhe disa shënime 
që flasin për të, në anën tjetër Platoni dhe 
Aristoteli, Homeri dhe Horaci janë të pavdekshëm 
se vepra e tyre është e gjallë, e freskët dhe e 
lartë edhe sot, kurse përsa i përket veprimeve të 
tyre, të kohës dhe jetës së tyre nuk ka asnjë 
gjurmë. 


Fama e një veprimi plot fuqi e madhështi 

përgjithësisht fillon përnjëherë me një zhurmë 
të madhe, por me kalimin e kohës shuhet 
ngadalë, kurse fama e një vepre të lartë është e 
ngadalshme në fillim, zhurma e saj është e 
pandjeshme, por ecën duke e shtuar atë gjithnjë, 
derisa më në fund mbas ndoshta njëqind vjetësh: 
arrin fuqinë e vet më të madhe dhe pastaj e ruan 
atë gjithmonë. 

Veprimet, nga ana tjetër, që të jenë të 
famshme ose jo, varen nga dëshmitarët që 
ndodhen aty, të cilët shumë herë nuk janë 
vështrues të saktë e të paanshëm. Kurse veprat 
nuk varen prej rastit por vetëm prej autorit. E 
ndërsa për veprimet koha vepron si shuarse, për 
veprat ajo ndihmon për t'i kuptuar e për t'i çmuar 
si duhet. Seneka shkruan se, “fama ngjitet pas 
meritës aq fort sa ç'ngjitet hija pas trupit, herë 
duke i dalë përpara dhe herë prapa”. Dhe më 
poshtë vazhdon “megjithëse zilijja e njerëzve të 
rëndomtë shfaqet me anë të heshtjes së madhe, 
do të vijë një ditë që të dalin njerëz që kanë për 
t'i çmuar këto pa ndonjë urrejtje ose përkrahje”. 
Nga kjo del qartë se edhe në kohën e Senekës 
kishte njerëz të ligj që shtypnin meritën dhe 
përkrahnin vepra të këqija. Ky art është kuptuar 
edhe më mirë në ditët tona. 

Fama që qëndron brez pas brezi është si ai 
dushku që për t'u rritur do shumë vjet, fama që 
nuk rron veçse një kohë të shkurtër është si ato 
bimët që rriten e thahen brenda një viti, kurse 
fama e rreme është krejt si ajo bima që rritet 
gjithë natën dhe mbaron para agimit. 

Dhe është për t'u çuditur se sa më 1 

vlefshëm që të jetë njeriu për pasardhësit e tij e 
për njerëzimin mbarë, aq më tepër nuk ka për 
t'u njohur dhe çmuar prej njerëzve të kohës së 
tj. Kjo ndodh sepse njeriut i pëlqen të shohë e 
të rrijë aty ku është. Sepse qenit gjëja më e mirë 
në botë i duket të jetë qen e gomarit i pëlqen të 
jetë gomar. 

Kështu ndodh me mendimet e larta kur 
nuk ka njerëz që t'i kuptojnë. Jesus djali i Sirakut 
thotë: “Ai që i tregon një ndodhi budallait i flet 
atij që nuk e ka mendjen aty: se kur të ketë 
mbaruar, ai ka për t'i thënë, Ç'është, ç'farëv” Gëte 
thotë: “Një vesh që nuk shijon, sulmon fjalën më 
të lartë”. Kështu fama duhet të fitohet duke qenë 
gjithnjë përballë luftës me zilinë, injorancën, 
keqdashjen. 

Famën, sa më e vështirë është për t'a fituar 
aq më e lehtë është për ta mbajtur. Nëse nderi 
nuk fitohet por vetëm ruhet për të mos u humbur, 
dhe se prej një gabimi të vogël ai shkatërrohet e 
nuk ndreqet më, fama përkundrazi nuk mund 
të humbasë. Fama që nuk qëndron, ose që vdes, 
na provon se nuk ka qenë e vërtetë, pra ka qenë 
një gjë që nuk meritohej. Jo gjithmonë fama është 
shenja dalluese e meritës, se, siç thotë shumë 
bukur Lesingu: “Ka shumë që fitojnë famë, kurse 
të tjerë e meritojnë atë”. Dhe ato që fitojnë famën 
e pamerituar i hedh poshtë koha. 

Fama është shenja karakteristike e meritës 
ajo shkakton admirim tek të tjerët. Dhe është 
kënaqësi e madhe kur admirohemi, porse ata që 
na admirojnë edhe sikur të kenë të drejtë të bëjnë 
ashtu, janë të ngadalshëm për të shprehur 

adhurimin e tyre. Pra më i lumtur ka për të qënë 
ai që, si do që të jetë mënyra, arrin me anë të 
vetive të sinqerta të admirojë vetveten... E vërteta 
është se njeriu nuk është i lumtur prej famës, 
por prej asaj që i bie famë, prej gjendjes dhe prej 
zotësisë së tij prej të cilave rrjedhin meritat e tij 
sidoqoishin, morale apo të intelektit. Ai që 
meriton famë të cilën nuk ka mundur ta fitojë, 
zotëron elementin shumë më me rëndësi të 
lumturisë, i cili duhet t'i shërbejë këtij që t'a 
harrojë e të mos i bjerë ndërmend për famën që 
nuk ka fituar. Nuk duhet të kujtojmë se një njeri 
është i madh se çmohet kështu prej turmës, por 
duhet të peshojmë a shquhet për virtyte të larta 
intelektuale. E poqese i gjithë qëllimi i tij do të 
ishte që të admirohej prej të tjerëve, atëhere tek 
ai nuk do të gjenim gjë për të admiruar. 

Fama e vërtetë vjen pas vdekjes, ajo nuk 
ndjehet kurrë prej të zotit, megjithatë ai quhet i 
lumtur. Lumturia e tij vjen prej zotërimit të atyre 
cilësive të larta që i dhanë famë, se vetëm puna 
që bëhet duke dalë prej një shpirti të vërtetë e të 
ndjeshëm mund të fitojë lavdinë e famën e 
përhershme. Madhështia shpirtërore, pasuria 
mendore e bëjnë njeriun të lumtur. Veprat e bëra 
me qëllim për të fituar famë, po qe se mbërrijnë 
ta fitojmë atë kur i zoti është gjallë ngjajnë 
rastësisht, ato nuk kanë rëndësi se njeriu 1 
zakonshëm nuk ka fuqi gjykuese për të mbërritur 
në shijimin e përmbajtjes së veprave 
madhështore. 

A do të ndjente ndonjë kënaqësi muzikanti 
prej brohoritjeve të stuhishme të dëgjuesve po të 

dinte se të gjithë ata që ndodhen në sallë nuk 
dëgjojnë pothuajse fare nga veshët dhe se këtë e 
bëjnë për të fshehur të metën e tyren 

D'Albert thotë shumë bukur se, “Tempulli 
i famës banohet prej atyre njerëzve të mëdhenj 
të cilët sa ishin gjallë nuk pranoheshin atje dhe, 
prej shumë pak të gjallëve që kur vdesin nxirren 
prej andej”. Po qe se njeriu arrin ta shohë famën 
e vet të vërtetë kjo nuk ngjan përpara se të plaket, 
përjashtuar disa raste që ka pasur me artistë e 
muzikantë. 

Njeriu në moshën e rinisë duhet të jetë 1 
lumtur me kënaqësitë që ka. Por kur plaket, 
atëhere kur dëfrimet dhe qejfet e jetës fillojnë ta 
lenë, siç fillojnë e bien gjethet prej pemëve në 
vjeshtë, shpërthen me rrezet e veta përshkuese 
fama që e dallon zotëruesin e saj si atë pemën e 
blertë e plot gjethe në mes të dimrit. Fama është 
si fruti që duhet të lihet gjithë verën për t'u rritur 
e pjekur për t'a shijuar pastaj në mes të dimrit. 

Nuk ka gëzim më të madh për njeriun se 
sa, kur ka kaluar rininë e tij duke u marrë me 
zellin më të madh me punë e vepra që mbeten 
gjithnjë të freskëta. Njeriu në bazë të 
përmbledhjes së dijeve dhe përgjithësimeve që 
arrin, fiton famë. Domosdoshmëri për arritjen e 
famës është zotrimi i një fuqie mendore të lartë 
e të qëndrueshme, studimi, analiza dhe sinteza 
e fenomeneve. 

Lumturia 


Kur isha i ri hapa një libër të vjetër ku 
gjeta këto fjalë: “Në qoftë se qesh shumë je i 
lumtur, nëqoftëse qan shumë je i mjerë”. Kjo 
është e vërtetë. 

Se sa varet lumturia jonë nga vetitë tona 
dhe sa varen këto nga gjendja jonë shëndetësore 
dallohet fare mirë po të krahasojmë përshtypjen 
që na bëjnë rrethanat dhe gjërat e njëjta, kur 
jemi të shëndetshëm dhe kur jemi të sëmurë. 
Me shëndet çdo gjë na duket e kënaqshme, kurse 
kur jemi të sëmurë asgjë nuk na kënaq. Epiktetus 
thotë: “Njerëzia nuk preken prej gjërave, por prej 
mendimeve të tyre mbi gjërat”. Por le të kthehemi 
tek argumenti ynë, gati e gjithë lumturia jonë 
varen nga shëndeti, çdo gjë tjetër vjen mbas 
shëndetit. 

Në lumturinë tonë influencon edhe 
temperamenti. Ai përcakton edhe këndvështrimin 
me të cilin i shohim gjërat. Kështu sa më e fortë 
të jetë gjendja e të ndjerit të përshtypjeve të 
pakëndshme, aq më e dobët është të ndjerit e 
përshtypjeve të kënaqshme dhe anasjelltas. 

Bukuria është një dhuratë e shëndetit. Ajo 
1 shërben lumturisë tërthorazi, duke i bërë 
përshtypje të tjerëve. Bukuria është një letër 
rekomandimi për tek zemrat. 

Në botë vërtetohet përditë se lumturia 
luftohet prej dy armiqve, dhembjes dhe mërzitjes, 
dhe ne zakonisht sa herë i shpëtojmë njerës i 
afrohemi tjetrës. Jeta e njeriut kalon midis dy 
poleve. Rrethanat e pakënaqshme dhe varfëria 
sjellin dhembje, në anën tjetër njerëzit bosh që 
janë shumë mirë, më mirë se ç'është e nevojshme 
pushtohen nga mërzitja. Sa më mendimtar të 
jetë njeriu, aq më i ndjeshëm bëhet, kurse 
mungesat mendore shoqërojnë një shpirt të 
pandjeshëm. Është varfëria shpirtërore e gjithë 
ajo që i bën njerëzit të turren pas shoqërisë, 
zbavitjeve, dëfrimeve dhe lukseve të çdo lloji, 
mbas të cilave shumë prej tyre rrënohen. Kurse, 
sa më e madhe të jetë pasuria e brendshme, aq 
më pak mbetet vend për mërzinë, aq më pak 
njeriu do të ketë nevojë për njerëz të tjerë se, aq 
më pak të tjerët mund t'i shërbejnë atij. Ky është 
shkaku që këta njerëz janë të pashoqërueshëm. 
Kurse të tjerët lëshohen në zbavitje, bëjnë shok 
njeriun e parë që takojnë duke iu shmangur 
kështu vetvetes, sepse në vetmi kur njeriu gjendet 
i përplasur me vetitë e veta shfaqet pasuria e 
vetvetes. Kështu shohim në botë shembuj: 
njerëzit më të shoqërueshëm janë zezakët, sepse 
këta janë të shkallës mendore më të ulët. Njerëzit 
e rëndomtë mendojnë vetëm si kanë për ta kaluar 
kohën, njeriu i vlefshëm mundohet ta përdori 
atë, ai nuk gjen kohë për punët që ka. 


50 


Është i lumtur ai që është i pasur në vetvete 
dhe ka nevojë vetëm pak ose aspak prej botës së 
jashtme. 

Aristoteli thotë: “Të jesh i lumtur do të thotë 
të jesh 1 mjaftueshëm në vetvete”. 

Në kohën e pleqërisë, kur dashuria na le, 
gjithashtu na lenë edhe kënaqësitë shoqërore, 
udhëtimet, shokët e farefisin i rrëmben vdekja, 
në këtë kohë më shumë se kurrë njeriu gjen 
mburojën e vetvetes. Njeriu i pasur në vetvete 
është si ajo dhoma e ndritshme, e ngrohtë dhe e 
qetë në një natë dimri me furtunë. 

Dhe “është një gabim trashanik” thotë 
Horaci, “që njeriu të bëjë fli atë që ka në vetvete 
për të jashtmen, të japë lirinë qoftë edhe 
pjesërisht, të japë qetësinë për komoditet gradën, 
famën dhe nderin”. 

“Lumturia e njeriut përbëhet prej 
përdorimit të lirë të fuqive të tij mendore”, 
arsyeton Aristoteli, kurse Stobaeus shkruan: 
“Lumturi do të thotë të kryesh punë që kanë për 
të qënë të qëndrueshme, plot shpirt dhe të mbara, 
cilatdo qofshin ato”. 

Volteri shkruan: “Nuk ka kënaqësi të 
vërteta pa nevoja të vërteta”. 

Përplasja e njeriut me pengesat dhe fitorja 
mbi to e çon atë përpara dhe i jep lumturinë. 
Kur pengesat zhduken, fuqitë e njeriut mbeten 
të papërdorura. Ai mundohet t'i përdori pa ndonjë 
qëllim si në zbavitje, lojë me letra etj., por kjo 
nuk e shpëton prej mërzisë. 

Njeriu i rëndomtë e mbështet lumturinë e 
tij në sende të jashtme si pasuria, grada, shoqëria 

dhe kur i humb këto bie në dëshpërim e j 
shkatërrohet lumturia. 

Njeriu i mesëm, ai që ka një pasuri më të 
madhe shpirtërore, një intelekt më të lartë: tregon 
një interesim të dukshëm për artin, jepet mbas 
ndonjë shkence si fizika, astronomia, historia e 
të tjera. Ai nuk arrin kurrë të bëhet i dalluar në 
degën e tij derisa të mos humbi interesin e vet 
për çdo gjë tjetër. 

Njeriu me fuqi të madhe intelektuale mund 
të themi se varet i gjithë në vetvete, ai qëndron 
në këmbët e veta, ai është i pavarur. Këta njerëz 
janë të rrallë, ata nuk tregojnë asnjë farë interesi 
për shokët, për familjen dhe për gjithë njerëzit 
që i rrethojnë, sepse atyre u mjafton vetvetja dhe 
të tjerët nuk mund t'i kënaqin. 

Gëte në “Vilhelm Meister” shkruan: “Njeriu 
që ka lindur me një talent gjen lumturinë më të 
madhe atëhere kur ai mundet ta vërë atë në 


përdorim”. 


Në këto mendime që kam hedhur mbi 
cilësitë personale që formojnë lumturinë, jam 
marrë vetëm me natyrën fizike dhe intelektuale 


të njeriut. 

